2017. gada 4. aprīlī Rīkojums Nr. 175

Rīgā (prot. Nr. 18  21. §)

**Grozījums Ministru kabineta 2015. gada 4. marta rīkojumā Nr. 105**

**"Par finansējumu Eiropas Migrācijas tīkla Latvijas kontaktpunkta darbības nodrošināšanai"**

Izdarīt Ministru kabineta 2015. gada 4. marta rīkojumā Nr. 105 "Par finansējumu Eiropas Migrācijas tīkla Latvijas kontaktpunkta darbības nodrošināšanai" (Latvijas Vēstnesis, 2015, 47. nr.) grozījumu un izteikt 1. punktu šādā redakcijā:

"1. Lai nodrošinātu Eiropas Migrācijas tīklaLatvijas kontaktpunkta darbību atbilstoši Eiropas Parlamenta un Padomes 2014. gada 16. aprīļa Regulas Nr. 516/2014, ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un Nr. 575/2007/EK un Padomes Lēmumu 2007/435/EK, prasībām, atļaut Iekšlietu ministrijai (Pilsonības un migrācijas lietu pārvaldei) uzņemties valsts budžeta ilgtermiņa saistības 2015.–2020. gadā 846 204 *euro* apmērā (2015. gadā un 2016. gadā 80 % ārvalstu finanšu palīdzības finansējums – 234 612 *euro*,20 %valsts līdzfinansējums – 58 652 *euro*,no2017. gada līdz 2020. gadam 85 % ārvalstu finanšu palīdzības finansējums – 470 000 *euro*,15 %valsts līdzfinansējums – 82 940 *euro*) Eiropas Migrācijas tīklaLatvijas kontaktpunkta darbības nodrošināšanai (budžeta apakšprogramma 70.06.00 "Eiropas Migrācijas tīkla projektu un pasākumu īstenošana"), tajā skaitā 2015. gadā – 166 132 *euro* apmērā, 2016. gadā 127 132 *euro* apmērā, no 2017. gada līdz 2020. gadam – 138 235 *euro* apmērā katru gadu."

Ministru prezidents Māris Kučinskis

Iekšlietu ministrs Rihards Kozlovskis